Public procurement notice: Contract Notice
Published: 2024-09-02
Buyer: Digitaliseringsstyrelsen
Country: DK
Region: DK011
Contract type: Services
Procedure: Open procedure
CPV classification: 72000000 | 72200000 | 72212442 | 72212517 | 72230000: Custom software development services
Estimated value: 384000000 DKK
Submission deadline: 2024-10-11
Award criteria: price, quality

Technical requirements: Udbuddet gennemføres som et offentligt udbud, jf. udbudslovens § 56, stk. 1.

Ordregiver gør opmærksom på, at dette udbud er et genudbud af den kontrakt, som ordregiver udbød ved udbudsbekendtgørelse nr. 2023/S 203-635189. Ordregiver har dog foretaget justeringer af udbudsmaterialet. Det nu annullerede udbud var et udbud med forhandling, der blev afsluttet som følge af modtagelse ukonditionsmæssige tilbud og deraf følgende manglende konkurrence om kontrakten.
I. Baggrund og formål:
Ordregiver udbyder en kontrakt om udvikling, drift, vedligeholdelse, support og videreudvikling af et nyt NemKonto-system, som skal erstatte det eksisterende system.
Ordregiver er systemejer for Systemet med henblik på at stille det til rådighed for anvendere, herunder offentlige udbetalere, der er omfattet af lbkg nr 494 af 4. maj 2023 og Inatsisartutlov nr 10 af 19. november 2020 om offentlige betalinger m.v., samt regler udstedt i medfør af disse love og al kommende lovgivning, der erstatter eller supplerer disse. Systemet muliggør, at offentlige og private udbetalere kan udbetale penge til borgere og virksomheder ved at kende deres CPR-/CVR-/P-/SE-nummer. Det eksisterende system indeholder over 6 mio. anviste pengeinstitutkonti, håndterer omkring 130 mio. offentlige og private udbetalinger årligt og sender ca. 85.000 digitale og 176.000 fysiske meddelelser årligt. Der forventes ca. 2.500 årlige henvendelser til supporten fremover.
Det nye System skal understøtte høj grad af sikkerhed; stabil og sikker drift; hurtig time-to-market; fokus på anvenderne; forretningsunderstøttelse, fx straksbetalinger; datadeling og -udtræk; flytbarhed. Ved overgangen fra det eksisterende til det nye System, skal der være parallel drift, hvor NemKonto-registret mv. migreres og løbende replikeres, og der gennemføres en trinvis idriftsættelse af det nye System mhp. at understøtte sikre og stabile udbetalinger under hele overgangen. Mere end 100 udbetalende systemer og 700 anvendere skal tilsluttes Systemet ifm. overgangen.
Systemet skal have snitflader til bl.a. datafordeleren, bankcentralerne, Skatteforvaltningen og anvenderne.
Ordregiver ønsker et tæt og agilt samarbejde mellem leverandøren og ordregiver samt øvrige leverandører. Andre offentlige myndigheder kan også indgå i samarbejdet, særligt ved brugerinddragelse under udvikling og afprøvning af Systemets brugervenlighed og ved pilotdrift.
II. Hovedydelser:
A) Udvikling:
A.1) Udvikling, afprøvning og implementering af Systemet, inkl. PoC, snitflader m.v., som idriftsættes trinvist over flere delleverancer. Udviklingen sker ved anvendelse af principperne i den agile metode, automatiseret test og DevOps.
A.2) Transition af selvbetjeningsløsningerne for borgere og virksomheder.
A.3) Uddannelse af brugere og supportere i brug af Systemet og af projektdeltagere i den agile metode.
B) Datakonvertering i form af migrering og løbende replikering af bl.a. NemKonto-registret og betalingsordrer fra det eksisterende til det nye System.
C) Tilslutning af anvendere, herunder alle offentlige udbetalere og private betalingsformidlere, hvis udbetalende systemer er tilsluttet det eksisterende system.
D) Løbende ydelser, inkl. operationelle processer (OP):
D.1) Drift i form af applikationsdrift (bl.a. databaseadministration, backup, restore, configuration-, patch-, og release- og deployment-management, jf. OP, og driftsrapportering) og infrastrukturdrift (bl.a. drift og vedligeholdelse af infrastruktur og programmel, bl.a. operativsystemer, samt capacity-, configuration-, patch-, release- og deployment management, jf. OP). Leverandøren skal sikre effektiv og stabil drift, høje oppe- og svartider og skalering af Systemet. Drift omfatter også print, kuvertering og forsendelse af fysiske meddelelser samt forsendelse af digitale meddelelser.
D.2) Support, bl.a. hypercare og håndtering af incidents, problems, service requests.
D.3) Vedligeholdelse, bl.a. løbende og forebyggende vedligeholdelse af applikationen, mindre ændringer, nye versioner, fejlrettelser, release management, 2. og 3. line support.
E) Bestillingsydelser, bl.a. videreudvikling, konsulentydelser, tilslutning af nye anvendere samt uddannelse.
F) Tværgående ydelser, bl.a. dokumentation, kvalitetssikring og rapportering.
G) Ophørsydelser, bl.a. bistand til genudbud, hjemtagelse eller overdragelse til en ny leverandør
Tilbudsgiver skal indgive det fælles europæiske udbudsdokument (herefter ESPD) med angivelse af følgende oplysninger:

 - Tilbudsgivers samlede årsomsætning i det seneste disponible regnskabsår.

Tilbudsgiver kan i dette udbud basere sig på andre aktørers økonomiske og/eller finansielle formåen for at opfylde egnethedskravene. Den/de aktør(er), der stiller sin økonomiske og/eller finansielle formåen til rådighed for tilbudsgiveren skal underskrive en støtteerklæring, jf. nærmere herom i udbudsbetingelserne. Skabelonen fremgår som bilag til udbudsbetingelserne.

Baserer tilbudsgiver sig på andre enheders økonomiske og finansielle formåen i relation til opfyldelse af kravene til egnethed, jf. nedenfor, kræver ordregiver, at tilbudsgiver og de pågældende enheder hæfter solidarisk for kontraktens gennemførelse. 

ESPD fungerer som et foreløbigt bevis for, at tilbudsgiver opfylder kravene til egnethed i relation til økonomisk og finansiel kapacitet.

Inden tildelingsbeslutningen skal den tilbudsgiver, som ordregiver har til hensigt at tildele kontrakten til, fremlægge dokumentation for, at oplysningerne i ESPD er korrekte.

Når ordregiver forlanger det, skal der fremlægges blandt andet følgende dokumentation for økonomisk og finansiel kapacitet:

- Erklæring om virksomhedens samlede omsætning i den seneste disponible årsrapport/årsregnskab, afhængig af hvornår virksomheden blev etableret eller startede sin virksomhed, hvis tallene for denne omsætning foreligger. Ved en sammenslutning af virksomheder (f.eks. et konsortium) skal oplysningerne i seneste disponible årsrapport/årsregnskab afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for disse enheder.

Minimumskrav:
Som minimumskrav kræves en samlet årlig omsætning på mindst DKK 400 mio. i den seneste disponible årsrapport/årsregnskab. 
- Såfremt tilbudsgiver baserer sig på andre enheders formåen, beregnes omsætningen som tilbudsgiver og disse andre enheders samlede omsætning i den seneste disponible årsrapport/årsregnskab.
- Ved en sammenslutning af virksomheder (f.eks. et konsortium) beregnes omsætningen som virksomhedernes samlede omsætning i den seneste disponible årsrapport/årsregnskab. Oplysningerne angives i ESPD afsnit IV.B.
Tilbudsgiver skal indgive det fælles europæiske udbudsdokument (herefter ESPD) med angivelse af følgende oplysninger:

 - Tilbudsgivers egenkapital i det seneste disponible regnskabsår

Tilbudsgiver kan i dette udbud basere sig på andre aktørers økonomiske og/eller finansielle formåen for at opfylde egnethedskravene. Den/de aktør(er), der stiller sin økonomiske og/eller finansielle formåen til rådighed for tilbudsgiveren skal underskrive en støtteerklæring, jf. nærmere herom i udbudsbetingelserne. Skabelonen fremgår som bilag til udbudsbetingelserne.

Baserer tilbudsgiver sig på andre enheders økonomiske og finansielle formåen i relation til opfyldelse af kravene til egnethed, jf. nedenfor, kræver ordregiver, at tilbudsgiver og de pågældende enheder hæfter solidarisk for kontraktens gennemførelse. 

ESPD fungerer som et foreløbigt bevis for, at tilbudsgiver opfylder kravene til egnethed i relation til økonomisk og finansiel kapacitet.

Inden tildelingsbeslutningen skal den tilbudsgiver, som ordregiver har til hensigt at tildele kontrakten til, fremlægge dokumentation for, at oplysningerne i ESPD er korrekte.

Når ordregiver forlanger det, skal der fremlægges blandt andet følgende dokumentation for økonomisk og finansiel kapacitet:

- Virksomhedens balance eller uddrag heraf i den seneste disponible årsrapport/årsregnskab, såfremt offentliggørelse af balancen er lovpligtig i det land, hvor virksomheden er etableret, eller anden dokumentation for egenkapitalens størrelse. Ved en sammenslutning af virksomheder (fx et konsortium) skal oplysningerne i seneste disponible årsrapport/årsregnskab afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (fx et moder-, søsterselskab eller en underleverandør), skal oplysningerne ligeledes afgives for disse enheder.

Minimumskrav:
Som minimumskrav kræves en positiv egenkapital i det seneste disponible regnskabsår
- Såfremt ansøger baserer sig på andre enheders formåen, beregnes egenkapitalen som virksomhedens og disse andre enheders samlede egenkapital i det seneste disponible regnskabsår
- Ved en sammenslutning af virksomheder (fx et konsortium) beregnes egenkapitalen som virksomhedernes samlede egenkapital i det seneste disponible regnskabsår
Oplysningerne angives i ESPD afsnit IV.B.
Databeskyttelsesretlige krav. Alle data, herunder personoplysninger, behandles og opbevares indenfor EU/EØS og må ikke uden ordregivers instruks direkte eller indirekte helt eller delvist tilgås fra lande udenfor EU/EØS, jf. dog om overførsel til Grønland i udbudsmaterialet. Kontrakten stiller krav om overholdelse af databeskyttelseslovgivningen.

I kontrakten er hensynet til samfundsansvar, som formuleret i de konventioner, der ligger til grund for principperne i FNs Global Compact, og som formuleret i OECDs retningslinjer for Multinationale virksomheder, inddraget i relevant omfang. Der er desuden stillet krav i henhold til ILO-konvention 94 om arbejdsklausuler i offentlige kontrakter og cirkulære nr. 9471 af 30. juni 2014. Der er også stillet krav til overholdelse af miljøkrav.

Såfremt kontrakten tildeles en sammenslutning af virksomheder (f.eks. et konsortium), skal deltagerne i sammenslutningen påtage sig solidarisk hæftelse og udpege en fælles befuldmægtiget.


Winner: Mercell Holding ASA